इक ऐसा संगीत जेह्‌ड़ा आमतौर उप्पर बॉलीवुड इच कम्म रचेआ जंदा ऐ। दरअसल द्रोणा दा संगीत इक ऐसे संगीतकार ने रचेआ ऐ जेह्‌ड़ा मुंबइया परिपाटी उप्पर नेईं चलदा। ध्रुव घनेकर बेशक्क बॉलीवुड इच घट्ट जाने जंदे होन पर उंदा तजरबा कुसै संगीतकार थमां घट्ट नेई ऐ। हालांके उंदे खाते इच गिनी चुनी दियां फिल्मां यथा-वाइट नॉइज, मेरा पहला पहला प्यार ते किश म्यूजिक एलबल न। दरअसल ध्रुव दा संगीत दिलै गी छूहन्दा ऐ। इस मधुर संगीत दे पिच्छें उंदे उद‌्दम ते तजरबे दा संगम साफ लब्भदा ऐ।